‘ธกส.’แจก61ล้านซื้อสลากออมทรัพย์
ธ.ก.ส. เล็งเปิดขายสลากออมทรัพย์ทวีสิน ชุด &#8220;ขวัญข้าว 2&#8221; วงเงิน 3.5 หมื่นล้านบาท ต้นเดือน ก.ค.นี้
10 ส.ค. 2554

ธ.ก.ส. เล็งเปิดขายสลากออมทรัพย์ทวีสิน ชุด “ขวัญข้าว 2” วงเงิน 3.5 หมื่นล้านบาท ต้นเดือน ก.ค.นี้
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธ.ก.ส.เตรียมเปิดจำหน่ายสลากออมทรัพย์ทวีสิน ชุด “ขวัญข้าว 2” ราคาหน่วยละ 500 บาท เปิดรับฝากจำนวน 3 หมื่นล้านบาท แบ่งเป็น 6 หมวด หมวดละ 10 ล้านหน่วย รวม 60 ล้านหน่วย อายุการรับฝาก 3 ปี โดยเริ่มเปิดรับฝากเงินตั้งแต่วันที่ 1 ก.ค. 2554 และจะครบกำหนดวันที่ 20 ส.ค. 2557 
สำหรับผู้ฝากที่ฝากครบกำหนดระยะเวลาจะได้รับคืนเงินต้นพร้อมดอกเบี้ยหน่วยละ 22.5 บาท ตั้งป้าหมายจำหน่ายให้ลูกค้าประชาชนวงเงิน 3.5 หมื่นล้านบาท 
ทั้งนี้ ระหว่างที่ถือสลากจะมีสิทธิลุ้นรับรางวัลทุกวันที่ 16 ของเดือน รวม 36 ครั้ง เริ่มออกรางวัลครั้งแรกในวันที่ 16 ก.ย. 2554 และออกรางวัลครั้งสุดท้ายวันที่ 16 ส.ค. 2557 โดยรางวัลที่ 1 มี 1 รางวัล มูลค่า 20 ล้านบาท รางวัลที่ 1 ต่างหมวด มี 5 รางวัล รางวัลละ 5 แสนบาท รางวัลที่ 2 หมุน 3 ครั้ง มี 18 รางวัล รางวัลละ 2 แสนบาท รางวัลที่ 3 มี 60 รางวัล รางวัลละ 5 หมื่นบาท รางวัลที่ 4 มี 120 รางวัล รางวัลละ 2 หมื่นบาท 
รางวัลที่ 5 มี 600 รางวัล รางวัลละ 1 หมื่นบาท และรางวัลเลขท้าย 3 ตัว หมุน 2 ครั้ง มี 1.2 แสนรางวัล รางวัลละ 200 บาท รวมรางวัลที่ผู้ฝากจะได้ลุ้นในแต่ละงวดทั้งสิ้น 1.2 แสนรางวัล รวมมูลค่างวดละ 61.5 ล้านบาท 
นอกจากนี้ ในโอกาสที่ ธ.ก.ส.มีอายุครบ 45 ปี จึงจัดรางวัลพิเศษให้กับลูกค้าที่ฝากเงินกับสลากออมทรัพย์ทวีสิน ชุด “ขวัญข้าว 2” เป็นรถยนต์นิสสัน มาร์ช ถึง 45 คัน โดยจับรางวัลทั้งหมด 3 ครั้ง ครั้งละ 15 คัน เริ่มจับรางวัลครั้งแรกในวันที่ 16 ก.ย. 2554 
“การออกสลากออมทรัพย์ทวีสิน ชุด “ขวัญข้าว 2” ครั้งนี้ เนื่องจากสลากออมทรัพย์ทวีสิน ชุด “กล้วยไม้ไทย” กำลังจะครบกำหนดไถ่ถอนคืนเงินฝากในวันที่ 20 มิ.ย.นี้ ” นายลักษณ์ กล่าว